laion/Wikipedia-Exotic huggingface dataset:
Eosinofiilne dermatiit ja turse

Eosinofiilne dermatiit ja turse on peamiselt labradori retriiveri tõugu koertel esinev nahahaigus, mida iseloomustavad järsku tekkivad erütematoossed tähnid (macula), mis omavahel liitudes moodustavad kaarekujulisi ja serpiginooseid nahamuutusi peamiselt kõrvalestadel, kõhu ventraalosas ja rinnapiirkonnas. Näopiirkonnas tekkivad tursed võivad generaliseeruda ja armistuda. Eosinofiilse dermatiidi ja turse põhjusteks võivad olla ravimid, toidumuutus, putukad ja kaasnevad allergilised või immuunvahendatud haigused. Danny W. Scott, D., Miller, W., Griffin, C., Muller and Kirk's Small Animal Dermatology 6th ed. 2000 Saunders
Gary Neville

Gary Neville (sündinud 18. veebruaril 1975 Burys) on endine Inglismaa jalgpallur, Inglismaa jalgpallikoondise kaitsja. Ta oli Manchester Unitedi üks paremaid paremkaitsjaid. Aastatel 2005–2010 oli Gary Neville Manchester Unitedi kapten. Tal oli oluline osa 1999. aasta Meistrite liiga võidus. *Inglise meistriliiga Võitja (9): 1995/1996, 1996/1997, 1998/1999, 1999/2000, 2000/2001, 2002/2003, 2006/2007, 2007/2008, 2008/2009 Teine koht (2): 1997/1998, 2005/2006 *FA Cup Võitja (3): 1996, 1999, 2004 Teine koht (3): 1995, 2005, 2007 *Inglismaa liiga karikas Võitja (2): 2006, 2010 Teine koht (1): 2003 *FA Community Shield Võitja (3): 1996, 1997, 2008 Teine koht (5): 1998, 1999, 2000, 2001, 2004 *UEFA Meistrite Liiga Võitja (2): 1999, 2008 *UEFA superkarikas Teine koht (2): 1999, 2008 *Intercontinental Cup Võitja (1): 1999 Gary Neville on 180 cm pikk. Sisaldab teisi võistluslikke võistlusi, kaasaarvatud FA Community Shield, UEFA Super Cup, Intercontinental Cup, FIFA Club World Cup
Mõõkkala

Mõõkkala ehk atlandi mõõkkala (Xiphias gladius) on ahvenaliste seltsi mõõkkalalaste sugukonda kuuluv kala, selle sugukonna ainuke esindaja.[viide?] Mõõkkala on levinud troopilistetest kuni mõõdukalt soojade meredeni, kasvab 4,3 meetri pikkuseks kaaludes seejuures 650 kilogrammi, tavaliselt jäävad mõõdud siiski 2–3 meetri vahele. Põhjapoolkera meredes täheldatakse rändamist talvel lõunapoolsematesse ja soojematesse vetesse, suvel toimub vastupidine ränne põhja poole. Eluviisilt on nad kiired ja aktiivsed avamere röövkalad, kes toituvad peamiselt pisemates parvekalades.[viide?] Mõõkkalad on ühed kiiremad kalad, arendavad vees kiirust kuni 100 km/h.[viide?] Läänemerre satub eksikülalisena. Eestist on mõõkkala leitud väga harva. Augusti alguses 1998 leiti Karala rannast mõõkkala, kes kaalus 81 kg ning oli 246 cm pikkune. Sellest kalast tehti Saaremaa muuseumile topis. Muuseumis on ka 1894. aastast pärinev mõõkkala pea.[viide?] Mõõkkala tarvitatakse toiduks. Eestis pakutakse mõõkkalast valmistatud rooga Tallinna restoranis Mõõkkala.[viide?] Eesti kalade süstemaatiline nimestik Kirsi Lattu, 31. august 2009, Maaleht, Torm tõi Ristna randa suure mõõkkala Mõõkkala andmebaasis eElurikkus
300 (film)

"300" on 2006. aastal linastunud Ameerika Ühendriikide fantaasiamärul, mille lavastas Zack Snyder. Linateos põhineb Frank Milleri samanimelisel koomiksil, mis räägib väljamõeldud versiooni Termopüülide lahingust. Film esilinastus 9. detsembril 2006 Austini iga-aastasel filmimaratonil "Butt-Numb-A-Thon". "300" tuli USA-s nii tavalistes kui ka IMAX-i kinodes ekraanile 9. märtsil 2007. Film lõi kassarekordeid, ehkki filmikriitikud taunisid nii selle olemust kui ka stiili. Sparta kuningas Leonidas (Gerard Butler) ja 300 Sparta sõjameest võitlevad viimse meheni Pärsia kuninga Xerxes I (Rodrigo Santoro) armee vastu, kuhu kuulub ligi miljon sõdurit. Sellal kui Sparta kuningas võitleb, otsib Sparta kuninganna Gorgo (Lena Headey) toetust oma abikaasa sõjaväele. Filmi läbib Sparta sõjamehe Diliose (David Wenhami) seletav tekst, kus ta kirjeldab sõjas osalenud fantastilisi koletisi, spartalaste eluolu jm. Gerard Butler – Sparta kuningas Leonidas Lena Headey – kuninganna Gorgo, Leonidase naine Giovani Cimmino – Pleistarchos, Leonidase poeg David Wenham – Dilios (prototüübiks Aristodemos), Sparta sõdur (loo jutustaja) Dominic West – Theron, korrumpeerunud Sparta poliitik Michael Fassbender – Stelios (prototüübiks Dienekes), noor ja energiline Sparta sõdur Vincent Regan – kapten Artemis, Leonidase lojaalne sõber Tom Wisdom – Astinos, kapten Artemise vanim poeg Stephen McHattie – lojaalne Sparta poliitik Andrew Pleavin – Daxos, arkaadialaste juht Andrew Tiernan – Ephialtes, kibestunud küürakas spartalane Rodrigo Santoro – Pärsia kuningas Xerxes Peter Mensah – Pärsia käskjalg Kelly Craig – Pythia, oraakel Tyler Neitzel – noor Leonidas Robert Maillet – hiiglane Uber Immortal Patrick Sabongui – Pärsia vägede juht Leon Laderach – timukas Corliss, Richard (14. märts 2007). "7 Reasons Why 300 is a Huge Hit". Time. "300 (2006)". Box Office Mojo. "300 (film)" andmebaasis Box Office Mojo (inglise) "Arvamuslugu: 300". Filmiveeb, 16. märts 2007 Alar Niineväli "Ajaloost on saanud efektne fantaasialugu". Postimees, 29. märts 2007 Aarne Ruben "Täitsime tõotuse siin". Sirp, 13. aprill 2007 "Augustikuu 3 filmi - "300", "Simpsons Movie" ja "Harry Potter 5". Danzumehe blogi, 8. september 2007
Auckland Grammar School

Auckland Grammar School on Uus-Meremaal Aucklandis asuv riigikool poistele vanuses 9–13. See kool on Uus-Meremaal üks suuremaid.[viide?] Kooli läheduses on internaat.
Thierry Henry

Thierry Daniel Henry (prantsuse hääldus: [tjɛʁi ɑ̃ʁi]; sündinud 17. augustil 1977 Les Ulis's) on Prantsusmaa endine jalgpallur, ründaja. Ta mängis sellistes klubides nagu AS Monaco, Juventus, Arsenal, Barcelona ja New York Red Bulls. Arsenaliga tuli Henry kaks korda Inglismaa meistriks ja Barcelonaga ühe korra Hispaania meistriks. Kataloonia klubiga võitis ta 2009. aastal ka Meistrite Liiga. Thierry Henry on Prantsusmaa jalgpallikoondise aegade parim väravakütt 51 väravaga. Koondisega tuli ta 1998. aastal maailmameistriks ja 2000. aastal Euroopa meistriks. Henry debüteeris Prantsusmaa U20 koondises 1997. aasta juunis. Ta osales samal aastal U20 maailmameistrivõistlustel, kus lõi kokku kolm väravat. Kaks kolmest tulid alagrupikohtumises Lõuna-Koreaga, Prantsusmaa võitis 4:2. Samuti lõi ta värava mängus LAV-iga. Thierry Henry debüteeris täiskasvanute koondises 11. oktoobril 1997, siis võideti Lõuna-Aafrika Vabariiki 2:1. 1998. aasta maailmameistrivõistlustel lõi ta värava esimeses alagrupimängus taas LAV-i koondisega, siis võideti 3:0. Teises alagrupikohtumises Saudi Araabia vastu lõi Henry kaks värava. Ta aitas koondisel jõuda MM-i finaali, kus Prantsusmaa võitis Brasiiliat 3:0 Henry lõi 2000. aasta Euroopa meistrivõistlustel alagrupifaasis kaks väravat, mis tulid Taani ja Tšehhi vastu. Poolfinaalis Portugaliga lõi ta taas viigistava värava, Prantsusmaa võitis 2:1. Finaalis aitas ta koondisel alistada lisaajal Itaalia 2:1. 2003. aasta Konföderatsioonide karikavõistlustel lõi Henry värava alagrupi avakohtumises Colombiaga. Ta lõi ka värava Uus-Meremaa vastu mängus, kus Prantsusmaa võitis 5:0. Poolfinaalis Türgiga lõi ta mängu avavärava ning finaalis lisaajal Kameruni vastu võiduvärava. Henry lõi 2004. aasta Euroopa meistrivõistlustel kaks väravat. 2006. aasta maailmameistrivõistlustel mängis ta igas Prantsusmaa koondise kohtumises. Henry lõi alagrupikohtumises Lõuna-Korea vastu ühe värava. Ta lõi värava ka mängus Togoga, kui Prantsusmaa võitis 2:0. Veerandfinaalis aitas Henry koondisel alistada Brasiilia 1:0, kui ta lõi mängu ainukese värava. Finaalis kaotati Itaaliale penaltiseerias. 13. oktoobril 2007 Leedu vastu löödud kahe väravaga tõusis ta Prantsusmaa jalgpallikoondise kõigi aegade resultatiivseimaks mängijaks. Henry lõi 2008. aasta Euroopa meistrivõistlustel ühe värava, mis tuli Hollandi vastu. Monaco Ligue 1: 1996–97 Trophée des Champions: 1997 Arsenal Premier League: 2001–02, 2003–04 FA Cup: 2001–02, 2002–03, 2004–05 FA Community Shield: 2002, 2004 Barcelona La Liga: 2008–09, 2009–10 Copa del Rey: 2008–09 Hispaania superkarikas: 2009 UEFA Meistrite Liiga: 2008–09 Euroopa superkarikas: 2009 Jalgpalliklubide maailmameistrivõistlused: 2009 Prantsusmaa jalgpallikoondis Kuldmedalist Jalgpalli maailmameistrivõistlused: 1998 Euroopa meistrivõistlused: 2000 Konföderatsioonide karikas: 2003 Hõbemedalist Jalgpalli maailmameistrivõistlused: 2006 Premier League'i kuldne saabas: 2001–02, 2003–04, 2004–05, 2005–06 Euroopa kuldsaabas: 2003–04, 2004–05 FIFA 100: 2004 Thierry Henry on 188 cm pikk. "Henry". Transfermarkt. Vaadatud 6. september 2017.
Atlandi merilest

Atlandi merilest (Pleuronectes platessa) on lestlaste sugukonda merilesta perekonda kuuluv kala. Merilest on levinud peaaegu kogu Euroopa rannikualal Valgest merest Portugali rannikuni, Põhja- ja Läänemeres ning Islandi ümbruses, samuti Vahemere lääneosas ja isegi Gröönimaa rannikul. Merilestal on lapik kehakuju. Silmad paiknevad keha paremal küljel. Merilest ujub ja lebab põhjas ühe külje peal. Silmapool on pruunikas kuni sinakaspruunikas ja kaetud ringikujuliste punakate täppidega. Alumine pool on valkjas, vahel kollaste või pruunide tähnidega. Täiskasvanud atlandi merilest on 25–60, kuid vahel kuni 90–100 cm pikk ja kuni 7 kg raskune. Atlandi merilest võib elada kuni 45-aastaseks. Atlandi merilest on eluviisilt parvekala, kes elab veekogu põhjakihis kuni 200 m sügavuses, Vahemeres isegi kuni 400 m sügavusel. Ta suudab ellu jääda riimvees ja teda on kohatud mageveeski. Ta toitub limustest ja hulkharjasussidest, samuti vähilaadsetest ja kahekülgsetest. Noored, 1–2 aasta vanused merilestad söövad peamiselt krevette. Atlandi merilest sigib oma levila eri piirkondades novembrist juunini: Läänemeres peamiselt veebruaris-märtsis, Põhjameres jaanuaris-veebruaris ja Barentsi meres märtsis-aprillis. Emased saavad suguküpseks 3–7, Põhjameres üldiselt 3-aastaselt. Emane koeb kuu aja jooksul iga 3–5 päeva tagant. Munad hauduvad pool kuud ja hõljuvad selle aja jooksul planktonina. Maimud moonduvad 8–10 nädala vanuselt, olenevalt veetemperatuurist. Moonde käigus omandavad nad ebasümmeetrilise kehakuju ja see võtab aega kuni 10 päeva. Maimud ja noorkalad liiguvad vahetevahel rannikule väga lähedale. Selleks kasutavad nad tõusu ja mõõna vaheldumist. Tõusu ajal lasevad nad end voolusel maa suunas kanda, aga kui algab mõõn, laskuvad nad põhja ega lase end sügavamasse merre tagasi kanda. Niimoodi tulevad rannikule peamiselt alla aasta vanused kalad, vanemad teevad seda juba vähem ja suguküpsed ei tee üldse. Põhiline oht merilestale on tänapäeval ülepüük. Maailma Looduse Fondi andmetel on merilesta 8 tähtsamast asurkonnast ainult 1 jätkusuutlik, ülejäänud kannatavad ülepüügi all. Vanemaid kui 6-aastasi atlandi merilesti 3 asurkonnas peaaegu ei kohta, sest nad on üldiselt välja püütud. Seetõttu on atlandi merilesta varud lähedal kõigi aegade kõige madalamatele väärtustele. 2010 lisas Greenpeace atlandi merilesta meretoidu punasesse nimekirja. Väikesesuuliste pärislestlaste seas on atlandi merilest tähtsaim töönduskala. Mõnel maal peetakse teda tunduvalt paremaks tursast, kilttursast ja meriahvenast Lest http://www.iucnredlist.org/details/135690/0 (vaadatud 4.4.2017) "Loomade elu", 4. kd., lk. 434, joon. 38 "Loomade elu", 4. kd., tahvel 51 Atlandi merilest andmebaasis eElurikkus
Paola (belglaste kuninganna)

Paola (sündinud 11. septembril 1937 Forte dei Marmis) oli aastatel 1993–2013 belglaste kuninganna. Ta on Albert II abikaasa. Tema sünninimi on Paola Margherita Maria Antonia Consiglia Ruffo di Calabria. Ta sündis Sinopoli krahvi ja Guardia Lombarda hertsogi vürst Fulco Ruffo di Calabria (1884–1946) ning tema abikaasa krahvitar Luisa Gazelli (1896–1989) tütrena. Tal oli kolm venda, kellest üks suri noorelt, ja kolm õde. Nooruses peeti teda Euroopa üheks kaunimaks naiseks [viide?]. Ta sai koduse hariduse. Ta tutvus Albertiga, kes sel ajal oli Belgia prints, 1958. aastal Roomas paavsti Johannes XXII ametisse astumise puhul korraldatud pidustustel. Nad abiellusid 2. juulil 1959. Neil on kolm last: Philippe (sündinud 1960) Astrid (sündinud 1962) Laurent (sündinud 1963) Kuninganna Paola räägib prantsuse, itaalia, saksa ja inglise keelt. Teda on kritiseeritud selle eest, et ta ei räägi hollandi keelt, mida räägib emakeelena 60% belglastest. Vastavalt Belgia põhiseadusele ei ole kuningannal mitte mingisuguseid kohustusi. Paola osaleb oma maa ühiskondlikus elus ja saadab oma abikaasat mitmesugustel üritustel, täites niiviisi esindusülesandeid. Erilist tähelepanu pöörab Paola vaeste laste abistamisele. 1992. aastal organiseeriti Kuninganna Paola sihtasutuse nimeline fond. See on suunatud niisuguste organisatsioonide toetamisele, kes töötavad noortega, selleks et aidata neil kohaneda ühiskonnaga, saada haridus, leida tööd ja võidelda uimastitega. Paola on organisatsiooni Child Focus aupresident – see on ülemaailmne organisatsioon, mis tegeleb kadunud laste otsimisega. 2008 Maarjamaa Risti I klassi teenetemärk Kuninganna Paola koduleht
Tuhande laiba maja

"Tuhande laiba maja" (originaalpealkiri "House of 1000 Corpses") on 2003. aastal valminud õudusfilm, mille režissöör ja stsenarist on muusik Rob Zombie. Filmis osalesid Sid Haig, Bill Moseley, Chris Hardwick. Neli teismelist rändavad ringi mööda Texast ja püüavad kontrollida linnalegendide tõesust dr. Satan'i suhtes. Filmis on rohkelt mõrvu ning kannibalismi ja satanismi kujutavaid stseene. House of 1000 Corpses andmekogus IMDb (inglise) The Devil's Rejects OFFICIAL MySpace page Rob Zombie's Official MySpace A MySpace Fan Page for House of 1000 Corpses and The Devil's Rejects
Politoloogia

Politoloogia on teadus, mis uurib võimu ja valitsemise vorme, poliitilisi süsteeme ja ideoloogiaid. Politoloogia tegeleb režiimide, liikumiste ja ideoloogiate uurimisega. 1871 – asutati Pariisis École Libre des Sciences Politiques 1880 – Columbia Ülikoolis (NY) School of Social Sciences 1890ndad – Firenzes Istituto Cesare Alfieri 1895 – alustas tegevust London School of Economics and Political Science 1903 – asutati American Political Science Association Talcott Parsons – strukturaal-funktsionalistlik teooria Harold Lasswell – süsteemiteooria ja kontentanalüüs poliitika biheivioristlik uurimine (David Easton) poliitiline sotsioloogia poliitilise kultuuri uurimine (Almond ja Verba) majanduslik poliitika teooria (Anthony Downs) pluralistlik demokraatia teooria (Robert Dahl). kriitiline poliitiline teooria postbiheivioristlik käsitlus poliitilise filosoofia uus tulemine (Brian Skinner, John Rawls, Robert Nozick) ühiskonnakriitiline uurimus (Barrington Moore Jr., Immanuel Wallerstein, Michel Foucault, Jürgen Habermas) policy-analysis (Thomas R. Dye) Võrdlev poliitika Rahvusvahelised suhted Poliitiline teooria Interdistsiplinaarsed valdkonnad politoloogia mõisteid politoloogide loend poliitika Politoloogid poliitikast Sirp, 23. oktoober 2009
Runnymede

Runnymede on jõeluht Inglismaal Surrey krahvkonnas Thamesi jõe ääres. Eeldatavasti kirjutas kuningas John Maata 1215. aastal seal alla Magna Cartale. Runnymede asub Londonist umbes 35 km läänes ja Windsorist umbes 6 km kagu pool. Tänapäeval on Runnymede mitmete mälestusmärkide asukoht: Magna Carta mälestusmärk (1957, autor Sir Edward Maufe); John F. Kennedy mälestusmärk, mille avasid kuninganna Elisabeth II ja Jacqueline Kennedy 1965; õhujõudude mälestusmärk (Sir Edward Maufe) – püstitatud liitlasvägede lenduritele, kes hukkusid II maailmasõjas.
Edward Maufe

Sir Edward Brantwood Maufe (12. detsember 1883 Ilkley – 12. detsember 1974 Buxted) oli inglise arhitekt. Alates 1954. aastast rüütel. Kirik Londonis Kirik Hove'is St. Columba kirik Londonis
Suu- ja sõrataud

Suu- ja sõrataud on ägedalt kulgev ja väga nakkav sõraliste viroos, mille korral tekivad suuõõne limaskesta, sõravahe ja -piirde ning udaranahale aftoossed muutused. Haigusele on vastuvõtlik ka inimene. Suu- ja sõrataudi viirus kuulub aftoviiruse perekonda ja Picornaviridae sugukonda. Esimesena kirjeldas haigust 1546. aastal G. Fracastoro Itaalias. 1764 tõestas norra teadlane Sagar eksperimentaalselt haiguse nakkuslikkuse. Suu- ja sõrataud on OIE A-nimekirja haigus.
Mineraali tänav

Mineraali tänav on tänav Tallinnas Kristiine linnaosas Lilleküla asumis Lille allasumis. 2015. aastal pikendati tänavat Endla tänavast lõunasse. Seni oli tänav umbes 60 m pikkune ning jäi Endla tänava ja Paldiski maantee vahele. Tänaval asub kiirtoidukiosk. Tänav asub Tallinna Lilleküla Gümnaasiumi ja Tallinna Mustjõe Gümnaasiumi teeninduspiirkonnas. Mineraali tänav tekkis 1904, kui Albert Koba hakkas selles piirkonnas krunte müüma. Tänava varasemad võõrkeelsed nimed on saksa keeles Mineralstraße ja vene keeles Минеральная ул. Mineraali tänav. Vaade Endla tänava poolt Paldiski maantee poole Mineraali tänav. Vaade Paldiski maantee poolt Tallinna tänavanimed. KNAB. Tänavanime määramine Kristiine linnaosas. Tallinna Linnavalitsuse korraldus, 25. november 2015.
Koer (ansambel)

Koer on Vaiko Epliku ja tema endiste bändikaaslaste taas kokku tulnud punkgrupp, mis loodi tunduvalt varem kui ta ansambel Claire's Birthday. Nimekaim lugu "Maiu on piimaauto". "Pure", 2004 Koer andmebaasis MusicBrainz (inglise keeles) Koera elu, Eesti Ekspress, 10.11.2004
Vaiko Eplik ja Eliit

Vaiko Eplik ja Eliit on Vaiko Epliku muutuva koosseisuga muusikaprojekt. Eliidis on kaasa teinud: Jaan Pehk Jarek Kasar (Chalice) Madis Aesma Aapo Ilves Kristel Eplik Evelin Pang Taavi Tammearu Raul Saaremets Riho Sibul Erik Morna Lili Lind Sten Šeripov Konstantin Tsõbulevski Kallervo Karu R2 Live: Vaiko Eplik ja Eliit (ETV 2013)
British Airways

British Airways on 1924. aastal (toona nimega Imperial Airways) asutatud Suurbritannia riiklik lennufirma. 2011. aastal liituti Hispaania lennufirmaga Iberia ja moodustati valdusettevõtte International Airlines Group (IAG). IAG on käibelt maailma kuues lennufirma American Airlines Group, Delta Airlines, United Continental Holdings, Air France-KLM ja Lufthansa järel. Lennufirma loodi praegusel kujul 31. märtsil 1974, kui riigistati kaks toonast Suurbritannia suurimat lennufirmat – British Overseas Airways Corporation (BOAC), mis tegeles pikamaalendudega üle ookeanide, ja British European Airways (BEA), mis tegeles lühilendudega (Euroopa (k.a. Suurbritannia siselennud), Põhja-Aafrika, Lähis-Ida), ning lisaks neile ka kaks väiksemat regionaallennufirmat – Cardiffis baseerunud Cambrian Airways ja Newcastle's baseerunud Northeast Airlines. Peaminister Thatcheri ajal, veebruaris 1987, lennufirma taaserastati. IATA: BA ICAO: BAW, SHT (riigisisesed lennud Gatwickist ja Heathrow'lt), XMS (jõuluaegsed tšarterlennud) Kutsung: SPEEDBIRD, SHUTTLE (riigisisesed lennud Gatwickilt ja Heathrow'lt), SANTA (jõuluaegsed tšarterlennud)  Pikemalt artiklis British Airwaysi sihtkohad British Airwaysil on koodijagamine järgmiste lennufirmadega: Aer Lingus BMI China Eastern Airlines EVA Air Flybe Loganair Meridiana British Airwaysi lend 9 British Airwaysi lend 38
Claire's Birthday

Claire's Birthday on Eesti ansambel, mis loodi 1998. aastal. Bändi algkoosseisus olid Vaiko Eplik (laul ja kitarr), Margus Tohver (trummid), Siim Mäesalu (klahvpillid) ja Cät. Hiljem kuulusid ansamblisse ka Ivo Etti (basskitarr) ning Jaan Pehk (kitarr ja laul). Bänd lõpetas tegevuse 2003. aastal, kuid on lubanud anda ühe kontserdi 2023. aastal. Aastal 2003 esines nime Ruffuseks vahetanud bänd Eurovisiooni lauluvõistlusel looga "Eighties Coming Back". "Venus", 2000 "City Loves", 2001 "Future Is Now!", 2003 Claire's Birthday andmebaasis MusicBrainz (inglise keeles) "Muusikasõbrad, rõõmustagem! Legendaarne Claire's Birthday tuleb taas kokku". postimees.ee. 28. november 2022. "Eurovisioonil esindab Eestit ansambel Ruffus". kroonika.delfi.ee. 17. veebruar 2003. Vaadatud 7. juuli 2023.
Rush

Teiste tähenduste kohta vaata lehekülge Rush (täpsustus). Rush oli Kanada hard rock'i ansambel. See asutati 1968. aastal Torontos. Viimased kontserdid anti 2015. aastal. 1970. aastatel kaldus bändi stiil progressiivse roki suunas. Rushi plaate on müüdud umbes 40 miljonit. Nad on saanud 24 kuldplaati ja 14 plaatinaplaati. Nende muusika on mõjutanud mitmeid hilisemaid kuulsusi. Geddy Lee (basskitarr, laul, klahvpillid) Alex Lifeson (kitarr) Neil Peart (1952–2020, trummid) "Rush" (1974) "Fly By Night" (1975) "Caress Of Steel" (1975) "2112" (1976) "A Farewell To Kings" (1977) "Archives" (1978) "Hemispheres" (1978) "Permanent Waves" (1980) "Moving Pictures" (1981) "Signals" (1982) "Grace Under Pressure" (1984) "Power Windows" (1985) "Hold Your Fire" (1987) "Presto" (1989) "Roll The Bones" (1991) "Counterparts" (1993) "Test For Echo" (1996) "Vapor Trails" (2002) "Snakes & Arrows" (2007) Clockwork Angels ( 2012 ) Rushi ametlik koduleht
Surrey

Surrey on krahvkond Lõuna-Inglismaal Londoni lähedal. Läbi krahvkonna voolab Thames. Surrey jaguneb 11 omavalitsusüksuseks: 1974. aasta kommunaalreformiga liideti osa krahvkonnast Lääne-Sussexi krahvkonnaga. Ajalooline keskus on Guildford, kuid krahvkonna volikogu peab istungeid Kingston upon Thamesis, mis halduslikult kuulub Suur-Londonisse. Runnymede https://www.ons.gov.uk/peoplepopulationandcommunity/populationandmigration/populationestimates/datasets/estimatesofthepopulationforenglandandwales Krahvkonna valitsus
Gladiaator (film 2000)

"Gladiaator" on 2000. aasta ajalooline märuli-/draamafilm, mis pärjati viie Oscariga. Filmi režissöör on Ridley Scott ja peaosi mängivad Russell Crowe ning Joaquin Phoenix. Crowe kehastab Maximus Decimus Meridiust, kes reedetakse, kui imperaatori ambitsioonikas poeg Commodus (Phoenix) tapab oma isa ja hõivab trooni. Maximuse perekond tapetakse, kuid ta ise pääseb. Maximus tehakse orjaks, kuid gladiaatorina tema reputatsioon tõuseb ja lõpuks kohtub ta areenil keisri Commoduse endaga, kelle ka tapab.
Kasvuhoone

Kasvuhoone ehk triiphoone on taimede, enamasti kultuurtaimede kasvatamiseks mõeldud, üldjuhul valgust läbilaskvast materjalist seinte ja katusega rajatis. Vähem levinud sõna on kasvumaja. Kasvuhooned võivad olla köetavad või mitte, samuti erinevad nad piirete (näiteks klaas, kile) ning kandetarindite materjali (näiteks puit, metall) poolest. Piisava ventilatsiooni tagamiseks peab kasvuhoone piirete pinnast olema umbes 1/5 avatav[viide?]. Hollandis on toidu kasvatamine kasvuhoonetes nii levinud, et 2000. aastal hõlmasid kasvuhooned seal 10 526 hektarit ehk 0,25% Hollandi maismaast. Aed Katmikala Kasvuhooneefekt Külmlava
Emmylou Harris

Emmylou Harris (sündinud 2. aprillil 1947 Birminghamis Alabama osariigis) on USA kantrilaulja ja laulukirjutaja. Aastal 2018 pälvis ta Grammy elutööauhinna. Ametlik koduleht Emmylou Harris Dutch Homepage Emmylou Harris andmekogus IMDb (inglise)